BASES SUBVENCIÓNS DEPORTIVAS
ADMINISTRACIÓN LOCAL — Municipal — Tomiño (Subvencións, 14/03/2016)

A XGL ORGANO COMPETETENTE AO EFECTO E COA DATA DE 22 DE FEBRERO DO 2016 ADOPTO O SEGUINTE ACORDO: A presente convocatoria ten por finalidade promover en réxime de concorrencia competitiva a concesión de subvencións entre as entidades deportivas sen fins de lucro e os deportistas individuais do Concello de Tomiño, que reúnan os requisitos establecidos nesta convocatoria específica de subvencións, co obxecto de fomentar o deporte e a práctica deportiva, para a participación en competicións oficiais e o desenvolvemento de actividades deportivas durante o ano 2016.1.1.—Os gastos subvencionables serán os seguintes: Os solicitantes deberán declarar todas as subvencións que teñan obtido ou solicitado para o 2016. A subvención concedida destinarase en exclusiva a cubrir os gastos directamente relacionados ca actividade deportiva do ano 2016 e que se definen no apartado 1.1 No caso de entidades deportivas, poderán ser beneficiarias da subvención os clubes e entidades federadas que participen regularmente en competicións oficiais organizadas polas respectivas federacións deportivas. No caso de deportistas individuais, poderán ser beneficiarios da subvención os deportistas do Concello de Tomiño recoñecidos a nivel galego, estatal e internacional.3.1.—No caso de entidades deportivas, poderán solicitar subvención á presente convocatoria as entidades e clubes federados que teñan o seu enderezo social no Concello de Tomiño, estean inscritos no rexistro de entidades sen ánimo de lucro propio do Concello de Tomiño, teñan personalidade xurídica propia e finalidade non lucrativa.3.2.—No caso de deportistas individuais os/as solicitantes deberán cumprir os seguintes requisitos: A concesión de axudas reguladas nesta orde será atendida con cargo á aplicación orzamentaria nº 341.489.00 do exercicio orzamentario do ano 2016 que conta con un orzamento total de 40.000,00 €. Os beneficiarios poderán recibir como máximo o 80% do orzamento presentado sobre os gastos subvencionables. As entidades deportivas, clubes federados e deportistas individuais que estean interesadas en optar á concesión das subvencións reguladas na presente convocatoria, deberán solicitalo mediante a presentación da seguinte documentación: A solicitude presentarase no Rexistro Xeral do Concello de Tomiño, ou en calquera das formas previstas no artigo 38.4 da lei 30/1992, de Réxime Xurídico das administracións e do Procedemento administrativo común. O prazo de presentación será de 30 días naturais contados dende o día seguinte a súa publicación no Boletín Oficial da Provincia. Segundo o establecido no artigo 71 da Lei 30/1992 de 26 de novembro, se a documentación aportada fora incompleta ou non reunira os requisitos esixidos na presente convocatoria, o solicitante será requirido para que, no prazo de 5 días hábiles, contados a partir da recepción da notificación, complete a notificación ou amañe a falla, con advertencia de que se non o fixera, se lle terá por desistida a súa solicitude, e arquivarase o expediente. A Comisión Técnica de Avaliación estará formada por: Presidente: Alcaldesa do Concello de Tomiño, ou persoa en quen delegue. Vogais: Concelleira de Cultura e Servizos Sociais, Concelleira de Turismo, Patrimonio e Mocidade, Concelleiro de Deportes e Técnico/a de Deporte ou persoa que a sustitúa. Para efectuar as propostas de concesión das subvencións, a Comisión Técnica de Avaliación terá en conta os seguintes criterios: 1.—Representatividade dos solicitantes no Concello, atendendo o número de actividades desenvolvidas ou proxectadas de xeito conxunto con outras entidades. (Ata 10 puntos) 2.—Grao de interese xeral ou sectorial da actividade que se propoña realizar e a súa coordinación e complementariedade cos programas municipais. (Ata 10 puntos) 3.—Número de posibles beneficiarios directos ou indirectos. (Ata 10 puntos) 4.—Número de actividades ou eventos deportivas nos que participen ao longo do ano. (Ata 5 puntos) 5.—Carácter periódico ou permanente das actividades desenvolvidas, tendo en conta os actos puntuais que animan a participación social mediante actividades deportivas. (Ata 5 puntos) 6.—Uso e fomento da lingua galega no ámbito de actuación da entidade. (Ata 5 puntos) 7.—Forma de financiamento: subvencións ou axudas recibidas doutros organismos, públicos ou privados. (Ata 5 puntos) 8.—No caso de facer uso de instalacións municipais, correcto mantemento das mesmas. (Ata 10 puntos) A Comisión Técnica analizará e avaliará as propostas tendo en conta os criterios de avaliación que figuran no artigo 10 das presentes bases. A Xunta de Goberno Local, a vista da proposta de resolución definitiva realizada pola Comisión Técnica, resolverá o procedemento. A resolución será motivada e conterá, ademais do solicitante ou relación de solicitantes ós que se concede a subvención, a desestimación do resto das solicitudes. En todo caso se procederá a ditar resolución de outorgamento da subvención no prazo máximo de dous meses a contar dende o remate do prazo establecido para presentar as solicitudes. A resolución que se adopte pon fin á vía administrativa e contra a mesma poderase interpor recurso potestativo de reposición ou directamente recurso ante o xulgado do contencioso administrativo. A subvención entenderase aceptada polo solicitante se dentro do prazo de 10 días seguintes á recepción da comunicación da concesión, non manifesta nada en contra. Os beneficiarios das subvencións, unha vez aceptadas éstas, quedarán obrigados a destinalos fondos percibidos para o obxecto concreto para o que foron concedidas. Os beneficiarios, ademais de realizar a actividade que fundamenta a concesión da subvención nos prazos sinalados, someteranse ás actuacións de comprobación e seguimento da aplicación da subvención polo órgano instrutor e facilitará canta información lle sexa requirida. Ademais das obrigas sinaladas no artigo 11 da Lei 9/2007 de 13 de xuño, de subvencións de Galicia, os beneficiarios deberán aceptar as seguintes obrigas: 1.—Cumprir todas as normas establecidas nesta convocatoria 2.—Responder da veracidade dos datos da solicitude.3.—Empregar o distintivo do Concello de Tomiño en tódalas actividades e comunicacións que promovan ( publicacións, carteis, rótulos, etc.), é indispensable mencionar á Concellaría de Deportes do Concello de Tomiño.4.—O compromiso da utilización dunha linguaxe e imaxe non sexista nos materiais de publicidade que se empreguen para a difusión de calquera actividade ou evento, así como, a recomendación do emprego do idioma galego.5.—Colaborar na organización de calquera actividade física -deportiva ou cultural- que lle sexa requirida pola Concellaría de Deportes. O pagamento realizarase mediante transferencia bancaria na conta que figura no formulario 3, previa presentación dos formularios 4 e 5, xunto coa documentación que neles se require. O importe a xustificar non será inferior en ningún caso ó 125 % do importe de subvención concedida. O importe da subvención concedida aboarase unha vez aprobada definitivamente e previa xustificación dos gastos subvencionables mediante a presentación dos formularios IV e V, acompañados das facturas e xustificantes bancarios correspondentes, podendo realizarse pagos á conta que respondan o rtimo de execución das actividades subvencionadas, aboandose por contía equivalente á xustificación presentada. Os certificados de atoparse ao corrente das obrigas tributarias e seguridade social deberán estar vixentes no momento da xustificación. O prazo máximo para xustificar a subvención será o 1 de decembro de 2016. As causas de reintegro da subvención serán as que se determinan no artigo 37 da lei 9/2007 do 13 de xuño, de subvencións de Galicia. Os formularios estarán a disposición dos interesados nas dependencias do Concello de Tomiño. O QUE SE FAI PUBLICO AOS CORRESPONDENTES EFECTOS: Tomiño, 22 de febreiro de 2016.—A Alcaldesa, Sandra González Álvarez.